laion/Wikipedia-Exotic huggingface dataset:
פיקוד הקרב של חיל האוויר של ארצות הברית

פיקוד הקרב של חיל האוויר (באנגלית: Air Combat Command ובקיצור ACC) הוא פיקוד מרכזי בחיל האוויר של ארצות הברית. משימת הפיקוד היא לבנות ולספק את הכוחות האוויריים של ארצות הברית. הפיקוד הוקם ביוני 1992 משילוב של פיקוד האוויר האסטרטגי ופיקוד האוויר הטקטי. הפיקוד כולל כ-83,000 חיילים בשירות פעיל ועוד כ-51,000 חיילים מכוחות המילואים. הוא כולל כ-1,300 כלי טיס. חיל האוויר הראשון - כוח האוויר של פיקוד צפון שמטרתו הגנה על השטח היבשתי של ארצות הברית באמריקה הצפונית, בפוארטו ריקו ובאיי הבתולה. מפקדתו בבסיס טינדול שבפלורידה, מורכב בעיקר מכוחות המשמר הלאומי של חיל האוויר. כנף הקרב 104 במסצ'וסטס כנף 113 במרילנד כנף 119 בדקוטה הצפונית ושלוחה בווירג'יניה כנף הקרב 120 במונטנה כנף הקרב 125 בפלורידה כנף הקרב 138 באוקלהומה כנף הקרב 142 באורגון כנף הקרב 144 בקליפורניה כנף הקרב 147 בטקסס כנף הקרב 148 במינסוטה כנף הקרב 158 בוורמונט כנף הקרב 159 בלואיזיאנה כנף הקרב 177 בניו ג'רזי להק לוחמה אלקטרונית 101 ביוטה חיל האוויר התשיעי - כוחות האוויר של פיקוד מרכז של ארצות הברית חיל האוויר ה-15 שמפקדתו בבסיס שאו בקרוליינה הדרומית. משימתו לארגן ולאמן את כוחות הפיקוד בדרום-מזרח ארצות הברית. כנף הקרב 1 בווירג'יניה כנף הקרב 4 בקרוליינה הצפונית כנף הקרב 20 בקרוליינה הדרומית כנף 23 בג'ורג'יה כנף אוויר-קרקע 93 בג'ורג'יה כנף הקרב 325 בפלורידה כנף הקרב 355 - ממוקמת בבסיס חיל האוויר דייוויס מונת'ן שבאריזונה. מפעילה מטוסי A-10 ת'נדרבולט II כנף הקרב 366 - ממוקמת בבסיס חיל האוויר מאונטיים הום באיידהו, מפעילה מטוסי F-15E כנף הקרב 388 - ממוקמת בבסיס חיל האוויר היל ביוטה, מפעילה מטוסי F-35 לייטנינג II ו-F-16 פייטינג פלקון כנף 432 - ממוקמת בבסיס חיל האוויר קריץ' שבנבדה, מפעילה כלי טיס בלתי מאוישים MQ-1 פרדטור, MQ-9 ריפר ו-RQ-170 סנטינל כנף בקרה אווירית 552 - ממוקמת בבסיס חיל האוויר טינקר שבאוקלהומה, מפעילה מטוסי בואינג E-3 סנטרי כנף הבקרה 461 בג'ורג'יה כנף 633 בווירג'יניה טייסת כוחות ההנדסה 823 בפלורידה טייסת כוחות ההנדסה 819 במונטנה חיל האוויר העשירי - מפקדתו בבסיס המשותף של כוחות המילואים בפורט וורת' שבטקסס. חיל האוויר העשירי משתייך לפיקוד כוחות המילואים של חיל האוויר, משימתו לשמור על כשירות כוחות המילואים של חמישה פיקודים מרכזיים. כוחות המילואים של פיקוד הקרב כוללים שתי כנפות קרב, שלוש יחידות הצלה אוויריות, טייסת מפציצים, טייסת מבצעים ולהק מוטס להתראה ובקרה. חיל האוויר ה-12 - מפקדתו באריזונה. משימתו להוות את כוחות האוויר של פיקוד דרום. חיל האוויר ה-16 - מפקדתו בסן אנטוניו שבטקסס. משימתו לספק מודיעין, לוחמת סייבר ולוחמת מידע כנף הסיור, מעקב ומודיעין 70 במרילנד כנף הסיור 9 בקליפורניה כנף 55 בנברסקה (משימות שליטה ובקרה, סיור, מודיעין, לוחמה אלקטרונית) כנף הסיור, מעקב ומודיעין 480 בווירג'יניה משרד הקריפטוגרפיה של חיל האוויר במרילנד מרכז היישומים הטכניים של חיל האוויר בבסיס פטריק שבפלורידה - מטרתו מעקב אחר פיתוחים וניסויים גרעיניים ברחבי העולם מדיה וקבצים בנושא פיקוד הקרב של חיל האוויר של ארצות הברית בוויקישיתוף אתר האינטרנט הרשמי של פיקוד הקרב של חיל האוויר של ארצות הברית (באנגלית) פיקוד הקרב של חיל האוויר של ארצות הברית, ברשת החברתית פייסבוק פיקוד הקרב של חיל האוויר של ארצות הברית, ברשת החברתית אקס (טוויטר) פיקוד הקרב של חיל האוויר של ארצות הברית, ברשת החברתית אינסטגרם
יחסי קוסובו–שוודיה

יחסי קוסובו–שוודיה הם יחסי החוץ בין קוסובו לבין שוודיה. קוסובו הכריזה על עצמאותה מסרביה ב-17 בפברואר 2008 ושוודיה הכירה בעצמאות זו ב-4 במרץ 2008. קוסובו פתחה שגרירות בסטוקהולם ב-15 בדצמבר 2009. משרד איש הקשר השוודי בפרישטינה, אשר שודרג לאחר מכן לשגרירות מייצג את האינטרסים של שוודיה ברפובליקה של קוסובו. ב-8 במרץ 2008, שר החוץ השוודי קארל בילדט הפך לשר החוץ הראשון שביקר באופן רשמי בקוסובו מאז הקמתה. לשוודיה יש כיום 243 חיילים המשרתים בקוסובו כשומרי שלום של נאט"ו במסגרת כוח קוסובו. קוסובו היא נושא לסכסוך טריטוריאלי בין הרפובליקה של קוסובו לבין הרפובליקה של סרביה. הרפובליקה של קוסובו, באופן חד-צדדי, הכריזה על עצמאותה ב-17 בפברואר 2008, אך סרביה עדיין דורשת את השטח, בטענה שהוא שייך למרחב הריבוני שלה. שתי המדינות החלו לנרמל את היחסים ביניהן ב-2013, כחלק מהסכם בריסל. קוסובו הוכרה על ידי 111 מתוך 193 מדינות החברות באו"ם. "Sweden recognises the Republic of Kosovo" (הודעה לעיתונות). Swedish Ministry for Foreign Affairs. 2008-03-04. נבדק ב-2008-03-04. Embassy of the Republic of Kosovo in Stockholm Liaison Office of Sweden in Pristina, Ministry for Foreign Affairs. Minister for Foreign Affairs Carl Bildt to visit Kosovo and Macedonia, Ministry for Foreign Affairs, 6 March 2008. "Kosovo Force (KFOR)" www.nato.int Link accessed 21-07-09.
אברהם בר מנחם

אברהם בר מנחם (16 במאי 1912 – 24 במרץ 2017) היה פוליטיקאי, דוקטור למשפטים ומגשר ישראלי. כיהן כראש מועצה אזורית חוף אשקלון הראשון וכראש עיריית נתניה החמישי, בין השנים 1967–1969 ובין השנים 1974–1978. בר מנחם נולד בעיר גיסן שבגרמניה, בשם אלפרד גוטסמוט, בן לברטה לבית ברמן ועמנואל גוטסמונט, שהיה סוחר בדים ובגדים. למד משפטים באוניברסיטה בגיסן וקיבל תואר דוקטור. בשנת 1934, בעקבות עליית היטלר לשלטון, נמלט להולנד. בשנת 1938 עלה לארץ ישראל בנישואי סרטיפיקט והצטרף לקיבוץ גברעם, שם נישא ליוהנה, שנפטרה בשנת 2012. בשנים 1948–1950 היה מזכיר ועד גוש יישובי הנגב. בשנת 1953 נבחר לראש המועצה האזורית חוף אשקלון. בשנת 1956 עבר להתגורר בנתניה. שימש מזכיר מועצת פועלי נתניה ופעל לביסוס ההסתדרות בעיר. כעבור שש שנים נבחר לחבר מועצת העיר. בשנת 1965 מונה לממלא מקום ראש העירייה, וביוני 1967 נבחר לראשות עיריית נתניה, במסגרת הסכם רוטציה עם ראש העירייה הקודם, משה שקד, וכיהן בתפקיד זה עד 1969. בתקופה זו תוכנן ונבנה שובר הגלים הראשון בחופי העיר. בשנת 1969 התמודד שוב על ראשות העירייה, אך הפסיד לעובד בן עמי ומונה לממלא מקום ראש העירייה. בשנת 1974 נבחר פעם נוספת לראשות העירייה, וכיהן בתפקיד זה עד 1978. בשנת 1978 כונן ברית ערים תאומות בין נתניה ועיר הולדתו, גיסן, והעיר ניס שבצרפת. לאחר פרישתו עסק בגישור והתמיד בכך עד הגיעו לגיל 90. נפטר ב-24 במרץ 2017, כחודשיים לפני יום הולדתו ה-105. הותיר אחריו שלושה ילדים, שמונה נכדים וחמישה עשר נינים. עקבות בדרך: דרך החיים של אברהם בר-מנחם, 1981 מדיה וקבצים בנושא אברהם בר מנחם בוויקישיתוף רינה עוזיאל בלומנטל, סיפורו של ד"ר אברהם בר מנחם, באתר של ארגון יוצאי מרכז אירופה רותי ברמן, "להגיע לגיל 120 זו קללה", באתר "בלינקר", 6 ביוני 2016 נתניה חוגגת יום הולדת 100 לד"ר אברהם בר מנחם, באתר YouTube אופירה חסיד, ראש עיריית נתניה בעבר, אברהם בר מנחם הלך לעולמו, קול השרון, 24 במרץ 2017 אברהם בר מנחם (1912-2017), דף שער בספרייה הלאומית נתכנסה מועצת "חוף אשקלון", חרות, 17 במאי 1953 ד"ר א. בר מנחם ראש עיריית נתניה, דבר, 26 ביוני 1967 ג. שרוני, שלושה מתמודדים על ראשות העיר, מעריב, 23 באוקטובר 1969 גיסן - גרמניה, באתר של עיריית נתניה
יחסי שוודיה–שווייץ

יחסי שוודיה–שווייץ הם יחסי החוץ שבין שוודיה לשווייץ. היחסים בין המדינות החלו באופן רשמי בשנת 1814 וכללו בתחילה שליחים הדדיים בין המדינות. היחסים השתדרגו בהדרגה עד שבשנת 1957 שלחה שוודיה לראשונה שגריר לשווייץ. מאז נותרו היחסים בין המדינות יציבים. לשוודיה יש שגרירות בברן, ולשווייץ יש שגרירות בסטוקהולם, מ-1915. על פי הלשכה השוודית המרכזית לסטטיסטיקה בשנת 2000, עת התחילו המדידות, חיו בשוודיה 2,389 ילידי שווייץ. מספר השווייצרים הגרים בשוודיה גדל באופן הדרגתי, כאשר בשנת 2016 חיו בשוודיה 3,737 ילידי שווייץ, על פי הלשכה. שגריר שוודיה בשווייץ מאז 2014 הוא מגנוס הרטוג-הולם, אשר שירת לפני כן בשגרירויות שוודיה בטאלין, ברלין וטוקיו. שגריר שווייץ בשוודיה מאז 2016 הוא כריסטיאן שונברגר, דוקטור למדעי הטבע מציריך, אשר כיהן לפני כן, עד 2015, כשגריר שווייץ באוקראינה. שגרירות שוודיה בברן, שווייץ שגרירות שווייץ בסטוקהולם, שוודיה מדיה וקבצים בנושא יחסי שוודיה–שווייץ בוויקישיתוף Bern | SwedenAbroad, www.swedenabroad.com (באנגלית) (ארכיון) Befolkningsstatistik, Statistiska Centralbyrån (בשוודית) "Utrikes födda i riket efter födelseland, ålder och kön. År 2000 - 2016-Statistikdatabasen". Statistikdatabasen. נבדק ב-2017-03-27.(הקישור אינו פעיל) קורות החיים של הרטוג הולם באתר swedenabroad.com (ארכיון) Regeringen och Regeringskansliet, New ambassadors from Indonesia, Iran, Switzerland and United States of America, Regeringskansliet, ‏2016-03-15 (ב־)
גאורגי זכרוב

גאורגי פדורוביץ' זכרוב (ברוסית: Гео́ргий Фёдорович Заха́ров; 23 באפריל 1897 - 26 בינואר 1957) היה מפקד בכיר בצבא האדום אשר פיקד על ארמיות במהלך מלחמת העולם השנייה זכרוב נולד ב-23 באפריל 1897 במחוז סאראטוב שבאימפריה הרוסית. ב-1915 התגייס לצבא האימפריה הרוסית בדרגת לייטננט. הוא לחם במלחמת העולם הראשונה בחזית המזרחית, וב-1916 סיים קורס קצינים. באוקטובר 1917 מונה למפקד גדוד, ובאוגוסט 1919 התגייס לצבא האדום, ולחם במלחמת האזרחים ברוסיה כמפקד פלוגה. ב-1923 סיים את קורס הקצינים ויסטראל, וב-1933 החל לשמש כמורה באקדמיה הצבאית פרונזה. ב-1936 מונה לראש מטה הקורפוס הראשון, ובמרץ 1937 מונה לסגן ראש מטה הקורפוס ה-19. ב-28 באפריל 1939 מונה לראש מטה המחוז הצבאי אורל, וב-4 בנובמבר של אותה שנה הועלה לדרגת פולקובניק, וב-4 ביוני 1940 הועלה לדרגת גנרל מיור. ערך מורחב – מלחמת העולם השנייה ב-22 ביוני 1941, יום הפלישה הגרמנית לרוסיה, הועבר זכרוב להיות ראש מטה הארמייה ה-22 והשתתף עמה בקרבות שונים כנגד הגרמנים ובין היתר בקרב סמולנסק. ב-16 באוגוסט של אותה שנה מונה לראש מטה חזית בריאנסק בפיקודו של אנדריי יריומנקו. במסגרת זו המשיך להילחם בקרבות סביב סמולנסק, ובמבצע טייפון. ב-7 באוקטובר 1941 נפצע יריומנקו ומיכאיל פטרוב מונה למפקד החזית. פטרוב נהרג ב-10 באוקטובר, וזכרוב מונה למפקד החזית, אשר הייתה כעת אוסף של יחידות שנחלצו אך בקושי מהכיתור הגרמני במבצע טייפון, ונמלטו לכיוון מוסקבה. ב-10 בנובמבר של אותה שנה הורה הסטאבקה על פירוק החזית. בדצמבר מונה זכרוב לסגן מפקד החזית המערבית והשתתף בקרב מוסקבה. במאי 1942 מונה לראש מטה חזית צפון הקווקז, וב-7 באוגוסט של אותה שנה מונה לראש מטה החזית הדרום-מערבית עד 30 בספטמבר. הוא השתתף בקרב סטלינגרד בתחילה כראש מטה חזית סטלינגרד, ובהמשך כסגן מפקד החזית. ב-20 בדצמבר 1942 הוא הועלה לדרגת לייטננט גנרל. בינואר 1943 מונה זכרוב לסגן מפקד החזית הדרומית, וב-11 בפברואר של אותה שנה מונה למפקד הארמייה ה-51. ב-31 ביולי 1943 מונה למפקד ארמיית המשמר השנייה, אשר הייתה חלק מהחזית האוקראינית הרביעית. תחת הנהגתו הארמייה חדרה את ההגנות הגרמניות על הנהרות מיוס ומולוחניא, ופרצה את הקווים הגרמניים במצר פרקופ. בין אפריל למאי 1944 לקח זכרוב חלק במתקפת קרים, והארמייה שלו שחררה את העיר סבסטופול. ב-16 במאי 1944 הועלה לדרגת גנרל-פולקובניק, וב-28 ביולי הועלה לדרגת גנרל ארמייה. במהלך מבצע בגרטיון בין יוני לאוגוסט של אותה שנה, קיבל זכרוב את הפיקוד על החזית הבלארוסית השנייה. תפקוד החזית במהלך המבצע נחשב ללא מספק, וזכרוב הועבר לפקד על ארמיית המשמר הרביעית שלחמה בגרמנים בקרבות על הדנובה ובמצור על בודפשט. באפריל 1945 מונה לסגן מפקד החזית האוקראינית הרביעית. ב-9 ביולי 1945 מונה זכרוב למפקד המחוז הצבאי דרום אורל, ובמקביל מונה ב-19 בפברואר 1946 למפקד המחוז הצבאי הסיבירי. ב-7 באפריל 1950 מונה לראש קורס הקצינים ויסטראל, ובספטמבר 1954 מונה לראש אגף ההדרכה הראשי. זכרוב נפטר במוסקבה ב-26 בינואר 1957 בגיל 59. מדיה וקבצים בנושא גאורגי זכרוב בוויקישיתוף גאורגי זכרוב באתר הגנרלים של מלחמת העולם השנייה (באנגלית)
נובמבר (פירושונים)

האם התכוונתם ל... נובמבר – החודש ה-11 בלוח השנה הגרגוריאני המהפכה הגרמנית (נקראה גם "מהפכת נובמבר") – סדרת מרידות ועימותים פוליטיים שהתחוללו בגרמניה בסוף העשור הראשון של המאה ה-20 קבוצת נובמבר – קבוצה גרמנית שהורכבה מאמנים ואדריכלים מהזרם האקספרסיוניסטי הצוללות הגרעיניות מסדרת נובמבר – סדרת צוללות גרעיניות של ברית המועצות שנבנתה בשנות ה-50 ובשנות ה-60 של המאה ה-20
רועי שניידר

רועי שניידר (נולד ב-11 באוגוסט 1994) הוא משורר ישראלי. גדל ברעננה. הוא בוגר תיכון אוסטרובסקי בעירו והתוכנית הבין-תחומית לנוער של אוניברסיטת תל אביב. בגיל 16 שיריו ראו אור לראשונה במוסף הספרות של העיתון "הארץ". שיריו פורסמו בכתבי העת "הו!", "שבו" ו"גג". ספר שיריו הראשון, "רועי שניידר ושירים אחרים", זכה בפרס פסח מיילין של האיגוד הכללי של סופרים בישראל לשנת 2012, וראה אור באותה שנה בהוצאת "ספרא". ספר שיריו השני, "שלוש ארבע וְ", ראה אור בהוצאת "עולם חדש" בשנת 2016. ספר שיריו השלישי, ״נבוך בארץ״, ראה אור בהוצאת מוסד ביאליק בסדרת ״כבר״, בעריכת ליאת קפלן בשנת 2023. רועי שניידר, ב"לקסיקון הספרות העברית החדשה" בני ציפר, אחוזה מתחרזת עם מוזה, באתר הארץ, 27 במאי 2011 משיריו: שלוש סוניטות, גג 25, חורף 2011 עלול שלא, גג 27, חורף 2012 עיר, שירים, באתר הארץ, 27 במאי 2011 אין לי מָה מִלבד החריזה, הו! 8, מאי 2012, עמ' 120–121 אַתה אינך כותב שירים, אַתה שירה כולך, הו! 9, אפריל 2013, עמ' 21–27 אני מרגיש שדווקא, באתר הארץ, 20 בספטמבר 2016 בילדותי ריסקתי במחבט; הבנתי שעדיף לא לשקר, באתר הארץ, 5 ביוני 2018 שירים: אֲבָל הַיּוֹם מוּאָר ; מִי שֶׁנּוֹשֶׁה; עַכְשָׁו אֲנִי קוֹרֵא לְךָ; כָּל זִכָּרוֹן, באתר הארץ, 11 ביוני 2019 שירים: אני; איך קוראים לזה?; חלום מתוק; סונטה לאהוב; שלווה; גשם חם, באתר הארץ, 29 בספטטמבר 2020 רועי שניידר, ברשת החברתית פייסבוק על שיריו: ארז שוייצר, זה נוער זה, באתר הארץ, 23 באוקטובר 2012 אלי הירש, רועי שניידר, ושירים אחרים, "ידיעות אחרונות", 28 בספטמבר 2012 חגית בת-אליעזר, שלוש־ארבע וְ" – סימפוניה שלמה אחת, באתר "יקום תרבות", 5 באוקטובר 2016 אלי הירש, אלוף נעורים, באתר "ידיעות אחרונות", 13 בדצמבר 2016 נילי דגן, רועי שניידר זוכה בפרס מילין 2012 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יום אפרורי

יום אפרורי הוא ציור שמן על לוח עץ מאת פיטר ברויגל האב, שצויר בשנת 1565, ונמצא במוזיאון לתולדות האמנות שבווינה. זוהי יצירה גדולה יחסית, 118 × 163 ס"מ, המהווה חלק מסדרה של שישה ציורים, המתארת את חודשי השנה. מסדרה זו נותרו כיום חמישה ציורים בלבד, המתארות תקופות שונות במהלך השנה. הציור מתאר את החודשים פברואר - מרץ, בהם השמים שחורים והעצים חסרי עלים. הציור הוא חלק מסדרת חודשי השנה: ציידים בשלג (דצמבר - ינואר) 1565, המוזיאון לתולדות האמנות, וינה יום אפרורי (פברואר - מרץ) 1565, המוזיאון לתולדות האמנות, וינה קציר התבואה (יולי - אוגוסט) 1565, המוזיאון הלאומי, פראג הקוצרים (אוגוסט - ספטמבר) 1565, מוזיאון המטרופוליטן לאמנות, ניו יורק שובו של העדר (אוקטובר - נובמבר) 1565, המוזיאון לתולדות האמנות, וינה הציור שמייצג את החודשים אפריל-מאי אבד. הציור ממחיש את החודשים הראשונים של השנה האזרחית, השמים שחורים והעצים ערומים. אפשר לראות בציור ילד עם כתר שעשוי מנייר, דבר שמעיד על חג ההתגלות, שנחגג על ידי הנוצרים ב-6 בינואר. הוופל אותו אוכל הילד דומה לוופלים הנאכלים בקרנבלים שנערכו לפני התענית. השמים השחורים הים הסוער והילדים המתכוננים, מעיד על סערה שמתקרבת. מחזה אופייני בחודשים אלו של השנה. העצים הערומים, העצים שנפלו וחוסר הימצאותם של צמחים מעיד על כך שהחורף הכה בחוזקה במקום זה. הצופה רואה את הציור מנקודה גבוהה. הצבעים בחזית הציור הם חמים (חום, צהוב וכתום) ואילו הצבעים ברקע הציור הם קרים (כחול, שחור וירוק) דבר המעצים את תחושת העומק. כמו בציורים האחרים בסדרת עונות השנה גם בציור זה אפשר לזהות הרים במרחק. לצד ההרים ישנם טירות מבוצרות. הציור ציור בזמן עידן הקרח הקטן הטמפרטורה ירדה בכל רחבי אירופה והובילה לחורפים קרים במיוחד. עידן הקרח הקטן התבטא גם בסופות רבות, כמו הסופה שמגיעה לכיוון הכפר בציור. מדיה וקבצים בנושא יום אפרורי בוויקישיתוף האתר הרשמי של המוזיאון לתולדות האמנות בווינה, בו מוצג הציור יום אפרורי ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
יחסי איחוד האמירויות הערביות – שוודיה

יחסי איחוד האמירויות הערביות–שוודיה הם יחסי החוץ בין איחוד האמירויות הערביות ובין ממלכת שוודיה. לאיחוד האמירויות יש שגרירות בסטוקהולם ולשוודיה יש שגרירות באבו דאבי. שגרירות איחוד האמירויות בסטוקהולם הוקמה ב-2004, בעוד ששגרירות שוודיה באבו דאבי הוקמה ב-2002. לפני הקמת השגרירות באבו דאבי יוצגה שוודיה באיחוד האמירויות על ידי השגרירויות שלה בג'דה ובכווית. השגרירות השוודית באבו דאבי מייצגת אותה גם עבור בחריין וכווית. היצוא של איחוד האמירויות הערביות לשוודיה עמד בשנת 2013 על 171 מיליון קרונות, בעוד היצוא של שוודיה לאיחוד האמירויות באותה שנה עמד 4.943 מיליארד קרונות. איחוד האמירויות הוא השוק הגדול ביותר של שוודיה בעולם הערבי, אחרי סעודיה. 2 המדינות חתמו על הסכם 5-שנתי בנושא טכנולוגיית סביבה ואנרגיה, ביוני 2011. ארגון העסקים השוודי מסייע לעסקים באיחוד האמירויות. Embassy of the UAE in Stockholm-Home, www.uae-embassy.ae (ארכיון) Abu Dhabi | SwedenAbroad, www.swedenabroad.com (באנגלית) (ארכיון) Embassy of the UAE in Stockholm » The Embassy-About the Embassy, www.uae-embassy.ae (ארכיון) The Embassy | SwedenAbroad, www.swedenabroad.com (באנגלית) Embassy of the UAE in Stockholm » Sweden–UAE Relations-Bilateral Relations, www.uae-embassy.ae (ארכיון) Swedish Business Council - Home, sbcuae.se (באנגלית) (ארכיון)
עונת 2006 בליגת העל הרוסית בכדורגל

עונת 2006 בליגת העל הרוסית הייתה העונה הרביעית של הפרמייר-ליג הרוסי במתכונתו החדשה והעונה ה-15, מאז 1991. העונה שוחקה מה-17 במרץ ועד ה-26 בנובמבר 2006. צסק"א מוסקבה זכתה באליפות הליגה הרוסית בפעם השנייה ברציפות ובפעם השלישית בתולדותיה. לראשונה בתולדות הליגה הרוסית לא נערך משחק זהב להכרעת האליפות לאחר ששתי הקבוצות בראשות הטבלה סיימו עם אותו מספר נקודות: 58, במקום זאת הוחלט להכתיר את אלופת המדינה בהתאם לכמות הניצחונות ומאחר ולצסק"א הייתה כמות ניצחונות גדולה יותר מאשר לספרטק מוסקבה היא הוכתרה כאלופת המדינה. משחק הסופר קאפ הרוסי 2006 הפגיש בין אלופת רוסיה 2005 צסק"א מוסקבה ומחזיקת הגביע הרוסי בכדורגל 2005/2006 ספרטק מוסקבה. המשחק נערך ב-1 במרץ 2006 באצטדיון לוז'ניקי. הטורניר סימן את פתיחת עונת 2006 וזכתה בו צסק"א מוסקבה לאחר שגברה על יריבתה, ספרטק מוסקבה, בתוצאה 3:2. מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות סטטיסטיקת העונה באתר WildStat.ru
עונת 2007 בליגת העל הרוסית בכדורגל

עונת 2007 בליגת העל הרוסית הייתה העונה החמישית של הפרמייר-ליג הרוסי במתכונתו החדשה והעונה ה-16, מאז 1991. העונה שוחקה מה-10 במרץ ועד ה-11 בנובמבר 2006. זניט סנקט פטרבורג זכתה לראשונה בתולדותיה באליפות הליגה הרוסית ובפעם השנייה באליפות הליגה הבכירה, לאחר שזכתה באליפות ליגת העל הסובייטית בעונת 1984 בלבד. העונה הייתה אחת המותחות בתולדות הליגה כשאלופת הליגה הוכתרה רק במחזור האחרון של הליגה, זאת כשבמחזור 13, ארבע קבוצות צברו את אותו מספר נקודות: צסק"א, מוסקבה, ספרטק וזניט. בסיום העונה מוסקבה סיימה תשיעית, כאשר ספרטק מוסקבה הוכתרה כסגנית האלופה, בעוד צסק"א מוסקבה, אלופת העונה הקודמת, סיימה במקום השלישי. זניט הפכה לקבוצה הלא-מוסקבאית השנייה בתולדות רוסיה שזוכה באליפות, לאחר שקודם לכן עשתה זאת אלניה ולדיקווקז בעונת 1995. בסיום העונה הודחו מהליגה רוסטוב וקובאן קרסנודאר. משחק הסופר קאפ הרוסי 2007 הפגיש בין אלופת רוסיה 2006 צסק"א מוסקבה ומחזיקת הגביע הרוסי בכדורגל 2006/2007 ספרטק מוסקבה. המשחק נערך ב-3 במרץ 2007 באצטדיון לוז'ניקי. הטורניר סימן את פתיחת עונת 2006 וזכתה בו צסק"א מוסקבה לאחר שגברה על יריבתה בתוצאה 3:2. מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות * שערי עונשין.
מודו (פירושונים)

האם התכוונתם ל... מודו – (Modu) הייתה חברת חומרה ישראלית שפיתחה טלפון סלולרי הנושא את שמה. מו-דו – ביטוי כללי לציוד נייד רכבתי המסוגל לנוע לשני הכיוונים במהירות דומה ללא צורך בשינוי פיזי שלו וללא צורך לסובב אותו פיזית מודו – עיר בצרפת
יערון חרמוני

יערון חרמוני, (שם מדעי: Apodemus hermonensis) הוא מין בסוג יערון, הוא עכבר שצבעו חום בהיר ושצבע גחונו לבן. אורך גופו של היערון החרמוני 8.5 ס"מ ואורך זנבו 10 ס"מ. משקלו הממוצע 15 גרם. הוא פעיל לילה וביום נמצא במאורה שהוא חפר בסלעים. היערון החרמוני נחשב למין בסכנת הכחדה. הוא התגלה לראשונה בשנת 1989 בחרמון. נמצא בחרמון ברום 1,200 מטרים ומעלה ואולי גם בלבנון. יערון חרמוני, באתר ITIS (באנגלית) יערון חרמוני, באתר NCBI (באנגלית) יערון חרמוני, באתר GBIF (באנגלית) מידע מאתר walla ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ג'מה וילן

ג'מה אליזבת וילן (באנגלית: Gemma Elizabeth Whelan; נולדה ב-23 באפריל 1981) היא שחקנית וקומיקאית אנגלייה, הידועה בעיקר מהופעתה בדמות יארה גרייג'וי בסדרת הפנטזיה האמריקאית "משחקי הכס". וילן נולדה בלידס שבאנגליה. בנוסף להיות שחקנית וקומיקאית היא גם רקדנית מקצוענית המתמחה בסגנונות ריקוד של סטפס וג'אז וילאן היא חברה בלהקת המחול Beaux Belles שבסיסה בלונדון. היא למדה גם בבית ספר לתיאטרון מוזיקלי ולה קול מצו-סופרן. וילן מתגוררת בלונדון. ב-2010 זכתה וילן בפרס "האישה המצחיקה" (Funny Women) על הופעת סטנד-אפ. היא מרבה לגלם בהופעות סטנד-אפ דמות שנקראת צ'סטיטי באטרוורת'. ב-2014 הקליטה פיילוט של תוכנית אירוח ברדיו 4 של ה-BBC בשם "המופע של צ'סטיטי באטרוורת'". על המסך שיחקה וילן בתפקיד משנה במספר סרטי קולנוע ובסדרות טלוויזיה. ב-2010 הופיעה בסרט "מסעות גוליבר" ובסרט "איש הזאב". היא השתתפה בסדרות קומיות כגון "Upstart Crow", "הדוד", ו-"The Agency". באוגוסט 2011 לוהקה וילן לתפקיד יארה גרייג'וי בסדרת הפנטזיה של HBO "משחקי הכס" והופיעה בתפקיד קבוע החל מהעונה השנייה והלאה. בשנת 2018 גילמה את הבלשית יוניס בסדרת הטלוויזיה סוף הפאקינג עולם. מדיה וקבצים בנושא ג'מה וילן בוויקישיתוף ג'מה וילן, ברשת החברתית פייסבוק ג'מה וילן, ברשת החברתית אקס (טוויטר) ג'מה וילן, ברשת החברתית אינסטגרם ג'מה וילן, במסד הנתונים הקולנועיים IMDb (באנגלית) ג'מה וילן, באתר Rotten Tomatoes (באנגלית) "The Spotlight on ... Gemma Whelan". londonisfunny.com. אורכב מ-המקור ב-2011-06-04. נבדק ב-2 באוגוסט 2011. {{cite web}}: (עזרה) "Gemma Whelan female voiceover artist". נבדק ב-18 באפריל 2014. {{cite web}}: (עזרה) "Spotlight: Gemma Whelan". נבדק ב-18 באפריל 2014. {{cite web}}: (עזרה) "Game of Thrones' Gemma Whelan on Yara's Sexuality and Freezing on Set". vulture.com. 6 ביולי 2016. נבדק ב-27 בספטמבר 2016. {{cite web}}: (עזרה) "HorribleHistories TV on Twitter". נבדק ב-2 בדצמבר 2016. {{cite web}}: (עזרה)
חתך (גאומטריה)

בגאומטריה ובמדעים, חתך הוא החיתוך של עצם, בדרך כלל במרחב התלת-ממדי, עם מישור העובר דרכו. במקרה שהעצם הוא גוף גאומטרי, החתך יהיה צורה דו-ממדית. במקרה שהעצם הוא משטח, החתך יהיה עקומה. השימוש העיקרי בחתכים הוא במתן מידע הנוגע לאלמנטים פנימיים מוסתרים, או לקוי המתאר של גוף או משטח. דוגמה ידועה לשימוש גאומטרי בחתכים היא חתכי חרוט. בנוסף לשימושים בגאומטריה, לחתכים קיימים שימושים בתחומים רבים נוספים, לרבות תיכון הנדסי ואדריכלי, רפואה, גאולוגיה, גאוגרפיה ועוד. ערך מורחב – חתכי חרוט חתכי חרוט הם הצורה הגאומטרית המתקבלת כאשר מישור חותך חרוט. צורת החתך תלויה בזווית שבה המישור חותך את החרוט. אם α היא הזווית שבין ציר החרוט לקו היוצר שלו ו-β היא הזווית שבין ציר החרוט למישור החותך, אזי: חתכים מקובלים בענפי מדע אחרים, בהם אנטומיה, רפואה, גאולוגיה וגאוגרפיה, לשם הצגת מבנהו הפנימי של עצם. בשרטוט טכני של עצמים נהוג להציג שלושה חתכים של העצם בשלושה מישורים מאונכים זה לזה. חתך בגזע עץ מציג את הטבעות השנתיות שלו חתך של כדור הארץ מציג את המבנה הפנימי שלו חתך של מוח האדם מציג את המבנה הפנימי שלו חתך של נורת להט מציג את מרכיביה מדיה וקבצים בנושא חתך בוויקישיתוף חתך, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
סוזוקי X-90

סוזוקי X-90 (ביפנית: スズキ・X-90) הוא רכב שטח קטן, 4x4, דו מושבי, מתוצרת יצרנית הרכב היפנית, סוזוקי מוטור, אשר יוצר בין השנים 1995–1997. סך הכל יוצרו 8,553 יחידות, 1,348 יחידות לשוק המקומי ו-7,205 יוצאו לארצות הברית. ה-"סוזוקי X-90" הוצג לראשונה בתערוכת המכוניות בטוקיו בשנת 1993 כדגם רכב קונספט. גג הדגם נשלף. כריות אוויר כפולות נעילת בלמים מיזוג אוויר - אופציונלי תקליטור CD - דיסקים נשלפים (6) סוזוקי X-90 סוזוקי X-90 סוזוקי X-90 סוזוקי X-90 סוזוקי X-90 סוזוקי קפוצ'ינו סוזוקי CV1 סוזוקי קיי מדיה וקבצים בנושא סוזוקי X-90 בוויקישיתוף סוזוקי X-90, סרטון באתר יוטיוב